Σταθμός Ουρσίνουφ (Μετρό Βαρσοβίας)

Ο Σταθμός Ουρσίνουφ (πολωνικά: Ursynów) είναι σταθμός της Γραμμής 1 του Μετρό Βαρσοβίας, που βρίσκεται στην περιοχή Ουρσίνουφ, στο νότιο τμήμα της Βαρσοβίας, στη διασταύρωση της Λεωφόρου Επιτροπής Εθνικής Παιδείας (Aleja Komisji Edukacji Narodowej) και της Οδού Σουροβιετσκιέγκο (Ulica Surowieckiego).

Ο σταθμός άνοιξε στις 7 Απριλίου 1995 ως μέρος της αρχικής διαδρομής του Μετρό Βαρσοβίας, μεταξύ των σταθμών Καμπάτι και Πολιτεχνίκα.

 Περιγραφή 
Η κατασκευή του σταθμού ξεκίνησε τον Ιούλιο του 1983. Το όνομα του σταθμού δόθηκε με ψήφισμα του Εθνικού Συμβουλίου της Βαρσοβίας στις 16 Δεκεμβρίου 1983.

Ο σταθμός αποτελείται από μία πλατφόρμα νησίδα με πλάτος 11 μ. και μήκος 120 μ. Ο σταθμός είναι διακοσμημένος σε κόκκινο, πορτοκαλί και καφέ χρώματα. Υπάρχουν σκάλες και δύο ράμπες για ΑΜΕΑ που οδηγούν στην επιφάνεια, στην Οδό Σουροβιετσκιέγκο και ένα ασανσέρ που βρίσκεται στην Λεωφόρο Επιτροπής Εθνικής Παιδείας. Στο σταθμό υπάρχουν μικρά καταστήματα, μηχάνημα αυτόματης ανάληψης και τουαλέτες.

Ο σταθμός είναι προσαρμοσμένος ώστε να λειτουργεί ως καταφύγιο αμάχων εάν χρειαστεί. Εξυπηρετούν αυτόν τον σκοπό, μεταξύ άλλων: χοντρές χαλύβδινες πόρτες που βρίσκονται σε κάθε είσοδο του σταθμού.

Το 2023, η κεραμική επένδυση του σταθμού και η κεραμική επένδυση των προσβάσεων του ανελκυστήρα σε επίπεδο αποβάθρας καταχωρήθηκαν στο μητρώο κινητών μνημείων.

 Παραπομπές 

Κατηγορία:Σταθμοί του Μετρό Βαρσοβίας
Κατηγορία:Σιδηροδρομικοί σταθμοί που εγκαινιάστηκαν το 1995
Κατηγορία:Ουρσίνουφ